《偈颂六十首 其四十五》
宋代·释昙华

一二三四五，五四三二一。从头点检来，笑杀维摩诘。

带累李胡子，喷水髭须湿。洒净已周圆，次念波罗蜜。

蒋山恁么道，千古谁人识。识不识，何处觅，堪与丛林为轨则。

作者简介：释昙华（一一○三～一一六三），号应庵，俗姓江，蕲州黄梅（今属湖北）人。年十七于东禅寺去发。首依随州水南遂禅师。历谒湖南北、江东西诸老宿。至云居，礼圆悟禅师。入蜀，往见彰教绍隆，侍隆移虎丘。辞游诸方，初分座于处州连云寺，继住处州妙严寺。孝宗隆兴改元卒，年六十一。为南岳下十六世，虎丘绍隆禅师法嗣。有宋守铨等编《应庵昙华禅师语录》，收入《续藏经》。事见《语录》及所附宋李浩撰《塔铭》，《嘉泰普灯录》卷一九、《五灯会元》卷二○有传。